SA se goud produksie daal
Produksie van goud het elke maand die afgelope 18 maande gedaal. SA was die wêreld se grootste produsent van goud maar stakings, arbeids geskille asook politieke onsekerheid is van die grootste faktore wat die omset laat daal het . AngloGold Ashanti het intussen aangekondig dat hul beplan om hul goudmyne in SA te verkoop.
Polisie kaptein se vuurwapen bedrog
Kaptein Busisiwe Linda Dyani het in die Stellenbosch landdroshof verskyn op aanklagte van bedrog, vervalsing en uitgifte. Sy het na bewering ‘n vals vuurwapen lisensie by ‘n wapenhandelaar aangebied om ‘n Musgrave Jaggeweer, wat sy bestel het, in besit te neem. Sy is op R2000 borg vrygelaat. Sosiale media-influencers onder 25: Marko met ŉ K | rooi rose Sosiale media-influencers onder 25: Marko met ŉ K | rooi rose
Sosiale media-influencers onder 25: Marko met ŉ K
Marko Erasmus gesels met Zoë Salzwedel oor sy liefde vir musiek, sy aanhangers en komedie.
Sosiale media-influencers onder 25: Marko met ŉ K – Deur Zoë Salzwedel
In ons nuwe reeks Sosiale Media-Influencers onder 25 gaan ons met ’n paar van Suid-Afrika se gewildste, invloedrykste en snaakse influencers onder 25 onderhoude voer. In ons vierde artikel in dié reeks gesels ons met die jong komediant en musikant, Marko Erasmus – beter bekend as Marko met ’n K!
“Ek is nog altyd die nar van die klas …”
Marko Erasmus is 18 jaar oud en woon al sedert hy drie is in Ellisras in Limpopo. Met meer as 45 200 volgelinge op Instagram, ’n goeie sin vir humor en sy liefde vir musiek, het Marko vinnig vir homself ’n naam gemaak onder die jongmense van Suid-Afrika – en hy maak seker dat hulle sy naam reg spel!
Sy kort komiese video’s het soos ’n veldbrand versprei omdat alledaagse mense daarby aanklank kon vind. In sy video’s dek hy onderwerpe wat wissel van hoërskoolprobleme tot die minder bekende voordele van ’n kleindorpse lewe. Ons gesels met Marko oor sy inspirasie, sy planne vir 2019 en waar dit alles begin het.
Ek geniet dit om musiek te maak, klavier te speel en snaakse video’s vir my aanhangers in my vrye tyd te maak.
Tag die persoon?
A post shared by Marko Erasmus (@marko_met_n_k) on Aug 31, 2018 at 6:31am PDT
As jy jouself vinnig in een sin aan iemand moet beskryf, wat sou jy sê?
Ek is baie kort, baie reguit en ’n mense-mens.
As jy met enige persoon in die wêreld (dood of lewend) ’n middag kon deurbring, wie sou dit wees, en hoekom?
My pa, want hy is die persoon wat my gebring het tot waar ek vandag is.
Lief vir pappa ❤️
A post shared by Marko Erasmus (@marko_met_n_k) on Oct 11, 2018 at 12:16pm PDT
Happy Birthday aan die beste man op die planeet❤️ Na al die ups en downs en left en rights en 90•grade ens.Manage pappa om nogsteeds als en meer te doen om ons happy en veilig te hou❤️ Lief vir pappa❤️
A post shared by Marko Erasmus (@marko_met_n_k) on Jun 16, 2018 at 1:49am PDT
Wat wil jy graag nà skool doen?
Ek wil voltyds vlog op YouTube.
Wat het jou laat besluit om kort aanlynvideo’s te maak wat jy met die wêreld kan deel?
Ek is nog altyd die nar van die klas – die ou wat almal altyd laat lag en gemaklik voel, maar ek wou dit nog ’n stap verder neem … En wat is beter as om ’n klomp mense gelyk aanlyn te vermaak?
Ek het my heel eerste video op 11 Oktober 2017 op Instagram en Facebook gelaai. Daarna het ek binne twee weke duisende boodskappe ontvang waarin mense my aangemoedig het om ’n blad vir my komiese video’s te skep. Wel, ek volg toe die raad en skep ’n Facebook-blad en ’n Instagram-profiel waarop ek al my musiek, grappies en video’s met die wêreld kan deel. Ek het binne die eerste twee weke meer as 20 000 volgelinge op Instagram gehad … En kyk waar is ek vandag!
A post shared by Marko Erasmus (@marko_met_n_k) on May 26, 2018 at 3:47am PDT
Wat geniet jy die meeste daarvan om video’s te maak en mense se terugvoer daaroor te hoor?
Dit is vir my die heel lekkerste as ek hoor dat mense by my video’s kon aanklank vind – hulle kan vertel dat hulle ook al in soortgelyke situasies was. Dit is vir my baie belangrik om realisties te wees met die video’s wat ek maak, want dit is waarvan ek hou.
Wie is jou komiese inspirasie, en hoekom?
Rikus de Beer – beter bekend as Radio Raps! Sy storie het my geïnspireer om vir myself ook ’n naam te maak.
Ek kan met gemak se die ou is n legend. @radioraps
A post shared by Marko Erasmus (@marko_met_n_k) on Aug 25, 2018 at 6:24am PDT
Jy het tans meer as 43 300 aanhangers op Instagram. Hoe voel dit om as ’n sosiale media-influencer bekend te staan? En hoe voel dit as iemand jou dalk op straat herken as Marko Met ’n K?
Dit voel einklik baie vreemd. Ek sien myself op dieselfde vlak as almal anders rondom my, en as mense my dalk herken voel dit nog baie oorweldigend. Maar terselfdertyd voel dit ook soos ’n yslike prestasie, want op die ou einde het ek ander mense laat lag en op daai manier vir myself ’n naam gemaak!
Is musiek nog altyd een van jou liefdes, of het jy dit eers onlangs ontdek?
Musiek is nog altyd een van my groot passies in die lewe. Ek het op 14 begin musiek maak en speel klavier en dromme.
A post shared by Marko Erasmus (@marko_met_n_k) on Feb 2, 2019 at 12:00pm PST
Wat dink julle
A post shared by Marko Erasmus (@marko_met_n_k) on Sep 27, 2018 at 12:11am PDT
A post shared by Marko Erasmus (@marko_met_n_k) on Sep 13, 2018 at 1:59am PDT
Wat is jou planne vir 2019, en waarna kan jou aanhangers uitsien in die nuwe jaar?
Ek gaan vanjaar voltyds begin vlog. So my aanhangers kan uitsien na langer 10 minuut-video’s!
A post shared by Marko Erasmus (@marko_met_n_k) on Sep 20, 2018 at 1:45am PDT
Watter boodskap wil jy graag aan jou aanhangers oordra?
Marko met ’n K het nou eers begin. Daar is nog baie dinge waarna julle kan uitsien!
A post shared by Marko Erasmus (@marko_met_n_k) on Apr 14, 2018 at 5:52am PDT
Volg gerus vir Marko met ’n K op sosiale media: Instagram en facebook
Lees ons ander onderhoude met influencers onder 25
inspirasiesosiale mediavideo'sfacebookinstagrammusikantkomediantvideoafrikaanse komediantinfluencers